तुम बफ़ैलो वाइल्ड विंग्स से आई हो?
बफ़ैलो वाइल्ड विंग्स? क्या? माफ़ करना। क्या मैं ग़लत घर पर आ गई?
मैं बस मज़ाक कर रहा हूँ। मुझे मालूम है तुम कौन हो।
आइज़ैक, तुम्हारी महिला दोस्त आई है।
हे...
- तुमसे मिलकर अच्छा लगा। - मुझे लगा हम डेट पर जाने वाले थे।
हाँ, मुझे बहुत अफ़सोस है।
देखो, मेरे दोस्त मुझसे मिलने आने वाले थे और वे कुछ दिन पहले ही आ गए।
यह मेरा पुराना बैंड मूड तरंगें है।
- हे, जान। - हे।
मैं जानती थी तुम सैक्सोफ़ोन बजाते थे,
लेकिन मुझे यह नहीं मालूम था कि तुम एक असली जैज़ बैंड में थे।
यह ऐसी चीज़ है जिसका ख़ुलासा किसी के साथ सेक्स करने से पहले कर देना चाहिए।
ज़ीक, इसने तुम्हें कभी बजाते हुए नहीं देखा है?
यक़ीन नहीं होता।
नहीं, मैंने पहले कभी ज़ीक को बजाते हुए नहीं देखा है।
ख़ैर, चलो देखें तुम में कितना दम है।
अरे, नहीं, मैं नहीं कर सकता।
मुझे सैक्स बजाए ज़माना बीत चुका है।
मुझे शायद बिल्कुल अभ्यास नहीं होगा।
तो, यही है। यह वैल्स संस्था है।
स्वागत है।
- यह वाक़ई अच्छा है। - हाँ।
- पता है, काम करना काफ़ी मज़ेदार हो सकता है। - हाँ?
साथ ही, तुम्हें सुंदर कपड़े पहनने को मिलते हैं...
- बिल्कुल। - ...और स्नैक की तलाश में किचन की ओर जाते समय
तुम हाथ में फ़ाइल पकड़ सकती हो।
मुझे देखो।
- बिज़नेस, बिज़नेस, बिज़नेस, बिज़नेस। - बैठक, मेमो, फ़ोन।
बैठक, मेमो, फ़ोन। बैठक, बैठक, मेमो।
हे, दोस्त। उल्टा चल रही हूँ, उल्टा, बिज़नेस, उल्टा, बिज़नेस।
- जल्दी, जल्दी, उल्टा, बिज़नेस... - फ़ोन करो, मुझे फ़ोन करो। हाँ, सहायक।
...उल्टा, बिज़नेस।
ओह, गज़ब।
यह रहा। राजा आर्थर।
यह उपनाम पहले कभी नहीं सुना है।
ख़ैर, क्या आपको पसंद आया, जहाँपनाह?
- ज़रूर। - ग्रेस, यह आर्थर है।
आर्थर, यह ग्रेस है।
- ओह, ग्रेस। टीम में स्वागत है। - हाय, तुमसे मिलकर अच्छा लगा।
आर्थर की एक गर्लफ़्रेंड है।
वह 32 साल की है और पर्थ से है।
सच में?
हाँ।
हाँ, यह सही है। हाँ।
हाँ। यह सही है।
ठीक है। ख़ैर, तुमसे मिलकर बहुत अच्छा लगा।
और आपसे भी, महाराज। आपका दिन शुभ रहे।
- मॉली... - हाँ।
तुम मुझे अपने और मिस्टर खाकी पतलून के बारे में कुछ बताना चाहती हो?
यह बहुत लंबी कहानी है जो मैं तुम्हें दिन के पहले ब्रेक में बताऊँगी।
हे भगवान। वह कब होगा?
तीन, दो, एक में।
ठीक है, दोस्तों। हम कुछ ब्लडी मैरी जाम पीने जा रहे हैं।
हम दोपहर बारह बजे लंच के लिए वापस आएँगे।
- भगवान, आज सुबह बहुत काम कर लिया। - हाँ।
- बहुत अच्छा है। - है ना? शाबाश।
- मैं थक गई हूँ। - मैं भी।
लूट
अपर्याप्त राशि
अमेरिकी स्टॉक एक्सचेंज
बकाया अंतिम सूचना
हावर्ड, क्या बकवास है?
यहाँ कोई हावर्ड नहीं है।
प्लीज़, मुझे कमिश्नर बुलाओ।
और मुझे सोकैल रेसलिंग के दिग्गजों की लीग के
आज रात होने वाले प्रीमियर की घोषणा करते हुए गर्व हो रहा है।
हाँ। मुझसे इंतज़ार नहीं हो रहा।
देह से टकराते देह। उसकी बात ही कुछ अलग है।
ख़ैर, आज रात का मुख्य कार्यक्रम है, मशहूर ट्रक हैरिसन
बनाम बदमाश सीधा तीर, जिसकी भूमिका निकोलस निभा रहा है।
मेरा पात्र सीधा यानी विषमलिंगी है।
मुझे खाली गेटोरेड की बोतलें पसंद हैं और मुझे दूसरे आदमियों को चूमने से नफ़रत है।
वह बहुत मज़ाकिया था। वह एकदम सीधा था।
वैसे, तुम में से कुछ लोगों को अभी भी मुझे प्रवेश शुल्क देना बाकी है।
वह तीन डॉलर और 75 सेंट है। और मेरा इशारा तुम्हारी तरफ़ है, रॉन्डा।
मैं अभी तुम्हें 75 सेंट दे सकती हूँ और बाकी के लिए मुझे कुछ दिनों का समय चाहिए।
ठीक है।
साथ ही, मुझे एक और घोषणा करनी है।
सोफ़िया, ग्रेस और मैं दूसरे अरबपतियों को भर्ती कर रहे थे
ताकि हम "सबके लिए जगह" को पूरे देश में फ़ैला सकें।
और हमने यह सीखा कि सबसे बड़ा प्रेरक उदारता नहीं थी,
प्यार नहीं था। वह नफ़रत थी।
हाँ, ख़ासतौर से सब जॉन से नफ़रत करते हैं।
और उसके कारण, हम सच में अपने लक्ष्य के करीब पहुँच रहे हैं।
हम अमेरिका में बेघर लोगों को वाक़ई कम कर सकते हैं।
मुझे हम पर बहुत गर्व है।
यह महत्वपूर्ण काम है।
देखो, मुझे एक डॉलर मिला।
यह रोमेनिया से है।
- मुझे मंज़ूर है। - ठीक है।
साथ ही, मुझे बच्चे का वह जूता दे दो जो तुमने किसी वजह से खरीदा था।
दरअसल यह किसी और का मुझ पर उधार है।
तीन, दो, एक।
ओह, गज़ब।
जानती हूँ। बहुत संतुष्टि मिलती है, है ना?
तुम्हें यह देखना चाहिए।
ठीक है, मुझे अभी फ़्लाइट कंट्रोल ने जानकारी दी है
कि मौसम के हालात अनुकूल हैं।
इसलिए, आज दोपहर, हमारा रॉकेट, जिसका कोड नाम मॉली एक है, अंतरिक्ष की ओर रवाना होगा।
गज़ब, वह वाक़ई यह करने वाला है।
मॉली। मैंने हमेशा कहा है कि मैं तुम्हारे लिए चाँद तोड़कर ला सकता हूँ।
- आज, मैं यह साबित करूँगा। - सर।
- आप कितने समय से... - और साथ ही, उसने ऐसा कभी नहीं कहा।
आप इस रिपोर्ट पर टिप्पणी देंगे
कि आप दोनों की सुलह हो गई है?
ठीक है, दोस्तों, सुनो।
मैं कभी निजी जानकारी साझा नहीं करता, ठीक है?
लेकिन बस यह कह लो कि मेरे पास सुरक्षित वापस लौटने की एक बहुत अच्छी वजह है।
क्या बकवास है?
- उसका क्या मतलब है? तुमने नहीं... - नहीं, हमारे बीच कुछ नहीं चल रहा है।
वह यह चीज़ करता है जिसे वह साकार करना कहता है,
जहाँ उसे लगता है कि अगर वह कुछ ज़ोर से बोल देगा, तो वह सच हो जाएगा।
लेकिन वह काम नहीं करता है। देखो।
स्टैनली टूचि की नग्न फ़िल्म।
देखा? कुछ नहीं।
ख़ैर, हमारे लिए एक समस्या पैदा हो गई है।
हमारे दानकर्ताओं का पूरा गठबंधन जॉन से नफ़रत करने वाले लोगों से बना है।
अगर उन्हें लगा कि तुम्हारी सुलह हो गई है, वे पीछे हट सकते हैं।
शायद उन्होंने यह ना देखा हो!
मॉली। कुछ दूसरे अरबपति फ़ोन कर रहे हैं
और बहुत रंग-बिरंगी भाषा का इस्तेमाल कर रहे हैं।
लेकिन अच्छे पहलू पर ध्यान दें,
तो जॉन से सुलह करने के लिए बधाई हो।
मुझे कहानी का ख़ुशनुमा अंत अच्छा लगता है।
यह सुनहरे बालों वाली लड़की गंभीर है?
भगवान जाने।
सीधा तीर
ट्रक हैरिसन
- गज़ब, यह वाक़ई अच्छा लग रहा है। - है ना?
आज की शाम समरस्लैम 2005 जितनी ही रोमांचक होगी।
कमिश्नर, आपको परेशान करने के लिए माफ़ कीजिए,
- लेकिन हमें कुछ समस्याएँ हो रही हैं। - ठीक है। क्या हुआ है, मेसन?
कमिश एक प्रेट्ज़ेल खाने जा रहा था। बेहतर होगा यह ज़रूरी हो।
ख़ैर, यहाँ बुकिंग में गड़बड़ हो गई और यह हॉल सात बजे से
एक सेवानिवृत दल के लिए बुक है, जिनका नाम है आर्म्ड और डिरेंजेडरस।
अरे, नहीं। तभी तो हम शुरू करने वाले हैं।
हाँ। और हॉट डॉग वाले ट्रक ने आने से मना कर दिया।
और ड्राई क्लीनर के साथ कोई समस्या हुई है
और अब हमारे पास कोई कॉस्ट्यूम नहीं हैं।
हमारे पास हॉट डॉग और स्पीडो, दोनों नहीं हैं?
हमें क्या करना है, सर?
- कमिश्नर? - मैं सोच रहा हूँ, मेसन।
- लानत है। मुझे ज़रा समय दो! - ठीक है।
आर्म्ड और डिरेंजेडरस से कहो कि वे अब हमारा हाफ़टाइम का शो हैं, ठीक है?
और फिर डेविड चैंग नाम के एक आदमी को फ़ोन करो और उससे 300 हॉट डॉग मँगाओ।
वह कहेगा कि उसका कुत्ता बीमार है, लेकिन वह झूठ होगा।
फिर पश्चिम हॉलीवुड में सैवेज बॉटम नाम की दुकान में जाओ
और उनसे उनके सारे स्पीडो ले आओ।
ची-ची से बात करना। स्टीव से बात मत करना।
हाँ। ठीक है।
शुक्रिया, यार। लेकिन मैं भी यही कहने वाला था।
- तुम्हारे साथ सब ठीक है? - हाँ।
हाँ, मैं... हाँ, मैं ठीक हूँ। हाँ।
ठीक है। मुझे जाकर दोबारा अपना पूरा शरीर शेव करना है।
ज़रूर।
- सब कैसा चल रहा है? - मैं फ़ोन संभाल रही हूँ।
ग्रेस कुछ दानकर्ताओं से मिलने गई है, लेकिन लोग अपने पैसे वापस ले रहे हैं। मुझे चिंता हो रही है।
ख़ैर, शायद जॉन पर मेरे बयान से मदद मिले।
क्या लीचड़ एक शब्द होता है?
मॉली। तुम्हारे पति ने तुम्हें वापस कैसे जीता?
- सुलह वाला सेक्स कैसा था? - अरे, बाहर निकलो यहाँ से।
यह निजी संपत्ति है, बेवक़ूफ़।
अरे! छोड़ो मुझे।
भगवान!
मुझे माफ़ करना मुझे तुम लोगों के सामने एक अपशब्द का इस्तेमाल करना पड़ा।
नहीं, कोई बात नहीं। मैं बहुत ग़ुस्से में हूँ!
मैं भी। उसकी वजह से मेरा चॉकलेट केक गिर गया।
ख़ैर, यह तीसरी बार हुआ है कि कोई यहाँ ऊपर तक आ पहुँचा।
भगवान। और वे सब इस समय मेरे घर पर हैं।
मैरिसोल ने मैसेज किया था।
जॉन हमेशा मुझे चोट पहुँचाने का तरीका खोज लेता है, है ना?
शायद तुम्हें यहाँ नहीं होना चाहिए।
तुम्हें आज इस अराजकता का सामना नहीं करना चाहिए।
नहीं। अगर मैंने इस इमारत से निकलने की कोशिश की, तो वे बस पीछा करेंगे।
एक आईडिया है।
ख़ैर, जैसा कि तुम लोग जानते हो, मैं फ़्लोर सुरक्षा का कप्तान हूँ।
- कोई अंदाज़ा नहीं है तुम क्या बात कर रहे हो। - मुझे यह बिल्कुल नहीं पता था।
ठीक है। ख़ैर, उन्होंने मुझे माल लादने वाली लिफ़्ट की चाबी दी थी,
तो हम उस रास्ते बाहर जा सकते हैं।
वह बुरा आईडिया नहीं है।
- हाँ। - हाँ? ठीक है।
लिफ़्ट
ठीक है। लगता है रास्ता साफ़ है।
ठीक है, चलो चलें।
वह रही!
- चलो चलें। - चलो।
चलो।
- अरे, नहीं। - मेरा टखना।
कमबख़्त जिमी चू जूते।
हाँ, निकलो यहाँ से, जिमी चू। आओ, चलो।
- शुक्रिया। - ठीक है।
- अब मेरे घुटने में झटका लग गया। - क्या हुआ?
- क्या... क्या तुम चल पाओगे? - हाँ, हम कर सकते हैं।
- हम दोनों को मिलाकर दो ठीक टाँगें हैं। - ठीक है।
चलो। चलो।
यह रहा मेरा सीधा तीर। अपने तकियाक़लाम दोहराना चाहते हो?
हाँ, ज़रूर।
इस सप्ताहांत फ़ाल्कंस किसके साथ खेलने वाले हैं?
गज़ब, बेथनी। बहुत बढ़िया जोड़ी है।
मुझे थेरेपी की ज़रूरत नहीं है।
तुम अपनी भूमिका अच्छे से निभा रहे हो। एकदम विषमलैंगिक जैसे सीधे लग रहे हो।
वह आ गया।
पीछे हट जाओ, ट्रक आ गया है।
कैसे हो, दोस्त?
- क्या एक मिनट के लिए बात कर सकते हैं? - ज़रूर। तुम्हारे लिए कुछ भी। कुछ भी।
तो, मुझे बताओ, क्या ट्रक पूरे जोश के साथ भागने के लिए तैयार है?
दरअसल, यह ट्रक अभी पार्किंग में है।
मैं अपनी पूर्व-पत्नी/बिज़नेस मैनेजर से मिला था
और उसे लगता है कि तुम मुझे जितने पैसे दे रहे हो, मुझे उसके दोगुने पैसे मिलने चाहिए।
रुको, दोगुने? मतलब, मैं उतने पैसे नहीं दे सकता, ट्रक।
मैं यहाँ मुश्किल से अपना खर्च निकाल रहा हूँ।
ख़ैर, वह मेरी समस्या नहीं है, है ना?
माफ़ करना, दोस्त। ट्रक मैच से बाहर जा रहा है।
तुम सच कह रहे हो?
मुझे यक़ीन नहीं हो रहा।
नहीं, मैं आपसे वादा कर सकती हूँ कि उसकी जॉन के साथ सुलह नहीं हो रही है।
मैं जानती हूँ आपको उससे नफ़रत है। मॉली भी उससे नफ़रत करती है।
हैलो?
- हे। सब ठीक है? - हे।
हाँ, मैं बस कुछ बहुत अड़ियल लोगों के गठबंधन को बनाए रखने की कोशिश कर रही हूँ।
ठीक है, मैं तुम्हें परेशान नहीं करूँगा।
मैं तुमसे कुछ बात करना चाहता था, लेकिन मैं...
नहीं। बोलो। मुझे थोड़ा ध्यान बँटाने की ज़रूरत है।
ठीक है। तो...
कल रात तुम्हारे जाने के बाद,
मूड तरंगें और मैं, हम साथ में बजा रहे थे।
हम क़रीब चार घंटों तक संगीत बजाते रहे।
हाँ।
हाँ, हमने लगभग दो गाने पूरे बजा लिए थे।
ओह, ख़ैर, वह थकाने वाला लग रहा है।
मेरा मतलब, शानदार।
पता है, सोफ़िया, मेरे ख़्याल से मैं दोबारा संगीत बजाना शुरू करना चाहता हूँ।
तुम्हें करना चाहिए। तुम बहुत प्रतिभाशाली हो।
हाँ? हाँ। बात बस यह है...
मैं वैसे भी काम से अवकाश लेने के बारे में सोच रहा था।
रुको। तुम अपनी नौकरी छोड़ रहे हो?
हाँ। ख़ैर, मेरा मतलब, छोड़ नहीं रहा हूँ... मैं असल में छोड़ नहीं रहा हूँ।
हाल में, पता है... हाल में मैं बहुत तनाव में चल रहा था और मैंने बस सोचा,
- मतलब, कि मैं एक छोटा ब्रेक ले लूँ। - रुको, आइज़ैक।
तुम्हें ऐसा क्यों लग रहा है?
जब हम पहली बार मिले थे, तुम्हारे दिमाग़ में सबसे पहला ख़्याल क्या आया था?
तुम बहुत जुनूनी हो।
एकदम सही। मैं एक जुनूनी बंदा हूँ।
और अभी, मैं सबसे ज़्यादा जुनूनी हूँ,
तुम्हारे अलावा,
संगीत के बारे में।
और मुझे लगता है मेरी तक़दीर के बारे में कुछ ऐसा है...
- माफ़ करना। मुझे इसका जवाब देना होगा। - ...जैसे, वह...
क्या हम इसके बारे में बाद में बात कर सकते हैं?
हाँ, जेसिका का फ़ोन है।
- माफ़ करना। - हाँ।
हैलो, जेसिका।
नहीं। हम इसका हल निकाल सकते हैं। बस कुछ ही मिनट लगेंगे।
मैं बस चाहती हूँ कि तुम हमारी दोबारा बातचीत करवा दो।
मैं जानती हूँ वह हमसे बहुत नाराज़ है, लेकिन मुझे समझाने का बस एक मौका दो।
क्या मैं बस यह कह सकती हूँ कि मैं पहले कभी इतनी तेज़ चल रही निसान सेंट्रा में नहीं बैठी हूँ?
ख़ैर, मैंने कभी उसे इतनी तेज़ी से नहीं चलाया है।
- मैं घबराया हुआ था। - वह अविश्वसनीय था।
ख़ैर, वे तुम्हें यहाँ नहीं ढूँढेंगे, तो...
- हाँ। - मैं तुम्हारे लिए थोड़ी बर्फ़ लाता हूँ।
- मैं अभी वापस आता हूँ। - शुक्रिया।
तुम इसका इस्तेमाल बहुत कम करते होगे। इसमें एक क्रिसमस ऐल्बम लगा हुआ है।
हाँ, यह शर्मिंदगी की बात है, लेकिन मैं इसे बहुत इस्तेमाल करता हूँ।
- सच में? - हाँ।
जब भी मेरा मिजाज़ ख़राब होता है, मैं क्रिसमस संगीत बजाता हूँ।
मुझे पता नहीं, उससे बस मुझे बेहतर महसूस होता है।
- क्या वह पागलपन है? - नहीं, वह पागलपन नहीं है।
वह प्यारा है।
ठीक है। यह थोड़ा ठंडा लग सकता है। माफ़ करना।
नहीं, बिल्कुल नहीं।
और मुझे बताना अगर यह ज़्यादा कसा हुआ या वैसा कुछ हो।
यह ठीक है।
ठीक है?
- ठीक है। - हाँ?
हाँ। शुक्रिया।
तुम इस पर थोड़ा वज़न डालना चाहती हो?
- ज़रूर। अगर तुम्हें लगता है मुझे करना चाहिए। - हाँ? हाँ।
ठीक है।
क्या यह ठीक है?
हाँ, यह ठीक है।
मुझे माफ़ करना।
मेरे आँखों के डॉक्टर के ऑफ़िस से फ़ोन है। मेरी लेंस तैयार हो गई हैं।
बढ़िया।
शुक्रिया, डॉ. किम के ऑफ़िस से जैकी। बस इतना काफ़ी है।
और अब हम दोनों अपने फ़ोन देख रहे हैं। मज़ेदार है।
सोफ़िया ने मैसेज किया है।
उसने कहा कि पत्रकार चले गए हैं और अब हम ऑफ़िस लौट सकते हैं।
हाँ।
- बहुत जल्दी हो गया। - हाँ, चलो शुरू हो जाएँ।
मतलब, नहीं... हाँ, हमें नहीं...
- शुरू नहीं हो जाएँ, पर हम बस जा सकते हैं। - हाँ।
- मेरा यही मतलब था। हाँ।
- ठीक है। मुझे... - ठीक है।
- हाँ, मैं अपनी चाबियाँ और अपना कोट ले आता हूँ। - हाँ।
अरे, तुम यहाँ पीछे क्या कर रहे हो? सब तुम्हें ढूँढ रहे हैं।
- ट्रक पीछे हट गया। - क्या?
कौन मुझे कॉटन कैंडी की मशीन में फेंकेगा
या मेरे हाथ साथ में स्टेपल करने की कोशिश करेगा?
कोई नहीं।
कोई किसी को स्टेपल नहीं करेगा क्योंकि शो रद्द हो गया है।
हम रद्द नहीं कर सकते। सब बाहर आ भी चुके हैं।
तुम्हें बस कोई और रास्ता निकालना होगा।
- तुम कमिश्नर हो। - क्या तुम मुझे वह बुलाना बंद करोगे?
देखो, मैं कमिश्नर नहीं हूँ। अगर कुछ हूँ, तो मैं धोखेबाज़ हूँ।
पता है, यह सूट मेरा है भी नहीं। मेरे दादाजी का है। भगवान उनकी आत्मा को शांति दे।
और यह टाई चिमटी से लगी है।
दरअसल, यह शायद असली टाई है। मैं भूल गया था।
तुम्हें ख़ुद पर शक करना बंद करना चाहिए, ठीक है?
तुमने मुझे एक शुक्रवार रात को टोर्रेंस आकर
यह घोषणा करने के लिए मना लिया कि मुझे लड़कियाँ पसंद हैं।
तुम समझ रहे हो वह कितना मुश्किल है?
तुम यह कर सकते हो।
नहीं, मैं नहीं कर सकता।
तुम्हें यह समझने की ज़रूरत है कि मेरे कंधों पर ज़िम्मेदारी नहीं होनी चाहिए।
मैं वह समर्थक दोस्त हूँ जो किनारे खड़ा होकर हौसला अफ़ज़ाई करता है,
जैसे, "हाँ, तुम वह बॉल पकड़ो, क्रिस एवंस के क़िरदार।"
मैं ऐसा ही हूँ।
तुमने इसके लिए बहुत मेहनत की है।
अगर अभी तुम पीछे हट गए, तो तुम्हें अपनी पूरी ज़िंदगी इसका पछतावा होगा।
क्या हो रहा है? तुम लोग क्या देख रहे हो?
यह तुम्हारे जानेमन का प्रेम रॉकेट है।
कितना रोमांटिक है।
ऐंज़ली, हम साथ में नहीं हैं।
रुको, तुम कह रही हो कि वह उपलब्ध है?
देखो, वह जा रहा है। उसका टेक-ऑफ़ हो रहा है।
...जॉन नोवैक के सफ़र की कवरेज जारी है...
यक़ीन नहीं होता।
मैं बस... मुझे लगता है यह पागलपन है
कि हम जॉन जैसे लोगों पर कितना ध्यान देते हैं।
मतलब, भूल जाओ कि उसने मेरे साथ क्या किया था,
ज़रा सोचो कि वह दुनिया को कितना नुक़सान पहुँचाता है।
लेकिन मुझे हैरानी क्यों होनी चाहिए?
यह एक और उदाहरण है कि कैसे एक अमीर आदमी
जो चाहे वह कर सकता है और उसे एक भी परिणाम भुगतना नहीं पड़ता है।
और मैं बस यह उम्मीद कर सकती हूँ कि एक दिन उसे उसके कर्मों का फल मिलेगा।
मॉली।
क्या?
यह एक बहुत बड़ी दुर्घटना लग रही है।
रॉकेट पर कई एस्ट्रोनॉट सवार थे, जिनमें अरबपति जॉन नोवैक शामिल थे।
तुम ठीक हो?
सच में नहीं। मेरे आसपास सब कुछ बिखर रहा है।
मुझे अफ़सोस है।
सुनो, मैंने कुछ किया है
जो मेरे ख़्याल से हम दोनों के लिए अच्छा हो सकता है।
ठीक है।
अगले सप्ताहांत, मैंने न्यू ऑरलींस के लिए दो टिकटें बुक की हैं।
- बस एक मज़ेदार अवकाश के लिए। - क्या?
हाँ। ख़ैर, मैं मूड तरंगों के साथ बजाने वाला हूँ।
वे एक जैज़, स्कैटिंग, फ़ूड फेस्टिवल में प्रदर्शन करने वाले हैं,
जिसका नाम मंबो गंबो है।
- हे भगवान। - नाम भूल जाओ।
- इसमें मज़ा आएगा। - नहीं, हमें मज़ा नहीं आएगा।
इस समय मेरी ज़िंदगी में बहुत समस्याएँ चल रही हैं और तुम इसे बदतर बना रहे हो।
मुझे समझ नहीं आ रहा कि अपनी पसंद का कुछ करना और तुम्हें उसमें
भाग लेने के लिए आमंत्रित करना तुम्हारी ज़िंदगी बदतर कैसे बना रहा है।
आइज़ैक, मैं अचानक फ़ैसला लेकर देश के दूसरे छोर पर नहीं जा सकती।
मेरा काम बहुत महत्वपूर्ण है।
हाँ, मेरे लिए यह महत्वपूर्ण है।
ठीक है। मैं जो करती हूँ, वह किसी अधेड़ावस्था के संकट से ज़्यादा ज़रूरी है।
- अरे, दोस्तों। मैं थोड़े टाको बना रहा हूँ। - क्या...
क्या किसी ने गुआकामोल चटनी देखी है?
हाँ, गुआकामोल यहाँ नहीं है क्योंकि यह ड्रॉइंग रूम है।
सही कहा, हाँ। माफ़ करना, मैं बेवकूफ़ी कर रहा था।
जारी रखो, मेरे तोता-मैना।
मुझे जिन चीज़ों से प्यार है, उन्हें ढूँढना और करना अधेड़ावस्था का संकट नहीं है, ठीक है?
मुझे पता नहीं तुम इस तरह मेरा अपमान क्यों कर रही हो।
माफ़ करना। सुनो, आइज़ैक।
मुझे लगता है कि हम दोनों बहुत अलग इंसान हैं।
हाँ, हैं। हाँ, यही तो मज़ेदार बात है।
नहीं, तुम यहाँ-वहाँ उड़ने वाले एक पंख की तरह हो, अपने सपनों का पीछा करते हो
और मैं एक चट्टान की तरह ज़्यादा हूँ।
तुम कोई चट्टान नहीं हो।
नहीं, मुझे चट्टान होना पसंद है।
मैं स्थिर, भरोसेमंद हूँ।
लेकिन मैं कभी भी बस ऐसे उड़ नहीं सकती।
सुनो...
अगर हम इस रास्ते पर चलते रहे,
तो मुझे लगता है कि अंत में हम एक-दूसरे को चोट पहुँचाएँगे।
क्या तुम वही कह रही हो जो मुझे लगता है कि तुम कह रही हो?
कमीना मत उठाना!
- हैलो? - हे, जान।
जॉन?
मैं सब कुछ समझा सकता हूँ अगर तुम बस आकर मुझसे बात करो।
मॉली, प्लीज़।
मैं बस बात करना चाहता हूँ।
नोवैक एरोनॉटिक्स
उभरती ख़बर नोवैक के मृत होने की आशंका
अरे, वह आ गई।
हे।
- तुम कमाल की लग रही हो। - जॉन, आख़िर यहाँ हो क्या रहा है?
चिंता मत करो, मैं बिल्कुल ठीक हूँ।
मैं समझ नहीं पा रही हूँ।
- अभी क्या हुआ? - ठीक है।
आख़िरी जाँच के दौरान, मुझे एक सेंसर में ख़राबी का पता चला।
तो, मैंने क्रू को बाहर निकलवा दिया और रॉकेट को ऊपर जाने दिया
और फिर वह तेज़ी से अनिर्धारित रूप से टूटकर बिखर गया।
लेकिन चिंता मत करो, रॉकेट में बस कुछ बंदर थे।
सबको लगता है तुम मर गए।
मैं 45 मिनटों में एक प्रेस कॉन्फ़्रेन्स करने वाला हूँ।
अगर कुछ होना है, तो इससे मेरी शोहरत बस बढ़ेगी।
लेकिन पहले, मैं वाक़ई बस...
मैं तुमसे बात करना चाहता था, ठीक है? तो, प्लीज़ बैठो।
मॉली, जब वह रॉकेट फूटा, मेरी आँखों के सामने मेरी ज़िंदगी तैर गई।
क्यों? तुम उस रॉकेट में नहीं थे।
तुम जानना चाहती हो मैंने क्या देखा?
मेरी कंपनियाँ नहीं, बंगले नहीं, प्राइवेट जेट नहीं।
वह तुम थी।
मुझे पता नहीं इस पर क्या कहना चाहिए।
ख़ैर, क्या मैं तुमसे कुछ पूछ सकता हूँ?
जब तुमने वह होते हुए देखा, तो तुम्हें कैसा महसूस हुआ था?
क्या मतलब है तुम्हारा? मैं दुखी थी। मुझे लगा था तुम मर गए।
देखा, उससे मुझे पता चलता है कि हमारे बीच अभी भी प्यार है।
मुझे ऐसा नहीं लगता। मैं...
मैं किसी को धमाके में उड़ाना नहीं चाहती हूँ।
मैं जानता हूँ तुम्हारे दिल में क्या है।
मुझे ऐसा नहीं लगता।
चलो भी, मॉल्स! मतलब, तुम क्या चाहती हो कि मैं और क्या करूँ, हँ?
एक मिनट रुको।
क्या तुमने जानबूझकर वह रॉकेट उड़ाया...
ताकि मुझे तुम्हारी याद आए?
- क्या वह बुरी बात होगी? - हाँ।
हाँ।
क्या... तो, उससे तुम्हें कितना नुक़सान हुआ?
दो अरब डॉलर का?
- चार के क़रीब था। लेकिन तुम उसके लायक़ हो, मॉली। - हे भगवान, जॉन।
सुनो, मैं तुम्हारे लिए दस रॉकेट उड़ा सकता हूँ।
मैं पूरा स्टेडियम उड़ा सकता हूँ।
- ज़ाहिर है, जब वह खाली हो। - प्लीज़, और कुछ मत उड़ाना।
अगर तुम सच में मुझसे प्यार करते हो, तो मेरी बात ध्यान से सुनो।
ठीक है।
हमारी कहानी ख़त्म हो चुकी है।
और तुम्हारी किसी भी हरकत से मेरा मन नहीं बदलेगा।
क्यों नहीं?
क्योंकि मुझे किसी और से प्यार हो गया है।
कौन? वह कौन है?
तुम उसे नहीं जानते हो।
वह मशहूर नहीं है।
- वह अमीर नहीं है। - क्या?
मैं समझा नहीं। तो, क्या, वह बस कोई आम आदमी है?
हाँ।
क्य...
मुझे ख़ुशी है कि तुम ज़िंदा हो।
इसमें कोई तुक नहीं है, मॉली। ज़रा सोचो कि तुम क्या कर रही हो, ठीक है?
याद रखना, मैं हार्वर्ड में पढ़ा हूँ। मुझे प्रेसिडेंशियल मेडल ऑफ़ फ़्रीडम मिला है।
मैं टॉम कमबख़्त क्रूज़ के साथ एक फ़ाइटर जेट में उड़ा हूँ।
ख़ैर, वह बढ़िया है।
तुम दोनों घटिया हो।
वह घटिया नहीं है! उसने मुझे यह जैकेट दी थी।
हमारा नाप एकदम एक जैसा है।
- हाय। - हाय। तुम आ गई।
मैं आ गई।
सब ठीक है?
मुझे पक्का नहीं मालूम।
तुम ठीक हो?
मैं तुम्हें बाद में बताऊँगी।
गुड इवनिंग, देवियों और सज्जनों।
यह कहने का मेरे पास कोई आसान तरीका नहीं है,
लेकिन अप्रत्याशित हालातों की वजह से
आज रात ट्रक हैरिसन प्रदर्शन नहीं करेगा।
क्या?
यह कार्यक्रम रद्द किया जाता है।
दरवाज़े पर आपके पैसे वापस कर दिए जाएँगे।
बू!
रुको, सच में? तुम बस रद्द कर दोगे?
तुम बस हार मान रहे हो?
निकोलस, तुम क्या कर रहे हो?
मैंने तुमसे दोस्ती करने की ज़हमत ही क्यों उठाई?
तुम हमेशा से कायर रहे हो।
और तुम कभी कुछ नहीं बन पाओगे।
ओह, चलो भी, यार। यह अच्छी बात नहीं है।
हम इतनी दूर इस कबाड़ख़ाने तक आए, जहाँ ऐसी बदबू आ रही है
जैसे किसी ने नक़ली बालों पर पेशाब करके उसमें आग लगा दी हो
- और तुम बस रद्द कर दोगे? - हाँ!
- तुम दयनीय हो। - अरे, नहीं। मैं दयनीय नहीं हूँ।
मान भी लो। तुम एक कायर के अलावा कुछ नहीं हो, हावर्ड।
तुम मुझसे ऐसे बात नहीं कर सकते। और तुम मुझे मेरे असली नाम से पुकारोगे :
कमिश्नर मेहम!
फिर मुझे मेरे नाम से बुलाओ : सीधा तीर।
मुझे लड़कियाँ पसंद हैं
अब मैं समझी। यह सब शो का हिस्सा है।
कमिश्नर मेहम
आज रात सारी हसीनाएँ कहाँ हैं?
आज ज़रूर "बुढ-वार" होगा,
क्योंकि मुझे तो बस बुढ़ियाँ नज़र आ रही हैं।
यह लाजवाब है। शाबाश!
मुझे खून-ख़राबा देखना है!
अब मैंने इसे पकड़ लिया।
तुम हारने वाले हो।
हाँ, हाँ, हाँ!
तुम पर गर्व है, दोस्त। अब मेरा गला दबाओ या मुझे फेंको।
शुक्रिया।
मेहम!
हे भगवान। तुम्हें मालूम था कि यह होने वाला है?
ख़ैर, मैं सोकैल रेसलिंग के दिग्गजों के बोर्ड का सदस्य हूँ,
तो यह मुमकिन है कि मैंने मंच के पीछे कमिश्नर मेहम की उसकी पोशाक में घुसने में मदद की हो।
पॉपकॉर्न?
ज़रूर।
मेहम!
मेहम
- एक, दो, तीन! - दो, तीन। हाँ!
हाँ!
उप-शीर्षक अनुवादक : मीनू